als_Latn dik_Latn nus_Latn
BE-ja ende pa datë për lehtësimin e dialogut
Takimi i parë i treshes së euro-parlamentarëve Vajgëll-Kukan-Houit, që do të lehtësojnë dialogun politik në Maqedoni nuk pritet të zhvillohet këtë javë. Burime nga Brukseli bëjnë të ditur që akoma nuk është precizuar forma dhe data e takimit të parë mes palëve. Megjithatë Parlamenti Evropian sot ka ulur në tryezë të përbashkët përfaqësuesit e VMRO DPMNE-së dhe LSDM-së për të debatuar rreth kulturës politike. Bëhet fjalë për një seminar kushtuar forcimit të dialogut politik, por nga BE-ja bëjnë të ditur se nuk bëhet fjalë për fillimin e bisedimeve mes dy palëve. Në seminar marrin pjesë edhe përfaqësues të partive shqiptare, BDI dhe PDSH. Brukseli para pak ditësh njoftoi se takimi i parë mes lehtësuesve të BE-së dhe partive maqedonase duhet të mbahet deri në fund të këtij muaji, por gjithashtu iu bënë thirrje aktorëve politik të shfaqin përgjegjësi dhe të përfshihen në dialog konstruktiv./alsatm
als_Latn als_Latn